Γεγονότα Αυγούστου 2010

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2010, συνοδευόμενα από τις πηγές μέσω των οποίων μεταδόθηκαν. 

## 1η Αυγούστου
* Αναστέλλεται η απεργία των ιδιοκτητών φορτηγών και βυτιοφόρων σε όλη την Ελλάδα με την προϋπόθεση να αρθεί η πολιτική επιστράτευση και να αρχίσει νέος γύρος διαλόγου με την κυβέρνηση. (Καθημερινή)
* Η Ολλανδία αποσύρει τα στρατεύματά της από το Αφγανιστάν. (rfi)
* Ο πρόεδρος του Ισραήλ Σιμόν Πέρες και ο ομόλογός του της Αιγύπτου, Χόσνι Μουμπάρακ, συμφωνούν στη διεξαγωγή απευθείας συνομιλιών μεταξύ του Ισραήλ και της Παλαιστινιακής Αρχής. (''Jerusalem Post'')
* Τουλάχιστον 8 άνθρωποι σκοτώνονται και άλλοι 100 τραυματίζονται από τα πυρά της αστυνομίας στο Κασμίρ στη διάρκεια διαδήλωσης υπέρ της ανεξαρτητοποίησης της περιοχής. (Τα Νέα)
* Σε αμόκ Κινέζου ανθρακωρύχου στα νότια της χώρας, σκοτώνονται 11 άνθρωποι με ελκυστήρα. Ο οδηγός του ήταν μεθυσμένος. (The Hindu)
* Διεξάγονται βουλευτικές εκλογές στο Σάο Τομέ και Πρίνσιπε. Το κυβερνών κόμμα MLSTP-PSD ηττάται στις εκλογές. (Reuters Africa) 
*Προστίθενται στον κατάλογο της UNESCO δεκαπέντε ακόμα μνημεία παγκόσμιας κληρονομιάς, μεταξύ των οποίων και η ατόλλη Μπικίνι στα νησιά Μάρσαλ, κατά τη σύνοδο του οργανισμού στην Μπραζίλια, και φθάνουν τα 904 συνολικά μνημεία στον κατάλογο. (Ελευθεροτυπία)
* 
**Ως σήμερα η σύμβαση έχει υπογραφεί από 107 χώρες και 37 την έχουν επικυρώσει. (Σκάι)

## 2 Αυγούστου
* Ανακοινώνεται από τα Ηνωμένα Έθνη η σύσταση διεθνούς επιτροπής, που θα ερευνήσει την ισραηλινή επίθεση της 31ης Μαΐου κατά του διεθνούς στολίσκου που μετέφερε βοήθεια στη Λωρίδα της Γάζας και είχε ως αποτέλεσμα το θάνατο εννέα Τούρκων. (Ελευθεροτυπία)
* Ο Ισίκ Κόσανερ διορίζεται από το Ανώτατο Στρατιωτικό Συμβούλιο της Τουρκίας νέος αρχηγός των Ενόπλων Δυνάμεων της χώρας. (RTT News)
* Από πυρκαγιά σε οίκο ευγηρίας στο Νάιτζελ στη Νότια Αφρική χάνουν τη ζωή τους 18 άνθρωποι. (Times Live)
* Από ανατροπή πλοίου στη Λίμνη Αλβέρτου στην Ουγκάντα πνίγονται τουλάχιστον 33 άτομα. (UPI)
* Συντριβή αεροσκάφους στην ανατολική Σιβηρία στο Κρασνογιάρσκ Κράι έχει ως αποτέλεσμα το θάνατο 11 από τους 15 επιβαίνοντες. (Ria Novosti)
*Ανακοινώνεται η ανακάλυψη των αρχαιότερων απολιθωμάτων από οστά και δόντια ενός σκύλου στην Ελβετία. Οι Γερμανοί ερευνητές που έκαναν την ανακάλυψη υποστηρίζουν ότι τα ευρήματα χρονολογούνται από το 14.100 - 14.600 π.Χ. (Ριζοσπάστης)

## 3 Αυγούστου
* Ο Τζάκι Σέλεμπι, πρώην επικεφαλής της Ιντερπόλ, καταδικάζεται σε φυλάκιση 15 ετών για διαφθορά. (AP μέσω GaeaTimes)
* Σε συμπλοκή ανάμεσα στον στρατό του Λιβάνου και σε δυνάμεις του Ισραήλ σκοτώνονται 3 Λιβανέζοι στρατιώτες κι ένας δημοσιογράφος, ενώ τραυματίζονται αρκετοί Ισραηλινοί στη μεθόριο των δύο χωρών. Σε ένα άλλο επεισόδιο, ένας Ισραηλινός στρατιωτικός σκοτώθηκε στα σύνορα. (Ελευθεροτυπία)
* Σε φυλάκιση 25 ετών για τη μεταφορά στρατιωτών κατά τη Γενοκτονία στη Ρουάντα καταδικάζεται από το Διεθνές Ποινικό Δικαστήριο ο πρώην αξιωματούχος Ντομινίκ Νταγουκουλιλγάγιο (BBC)

## 4 Αυγούστου
* Επίσκεψη στο Χαμεντάν πραγματοποιεί ο πρόεδρος του Ιράν Μαχμούντ Αχμεντινετζάντ.(Xinhua)
**Ο Αχμεντινετζάντ αρνείται ότι έγινε απόπειρα δολοφονίας του στο Χαμεντάν και ισχυρίζεται ότι εκτοξεύτηκε εναντίον του ένα κοινό πυροτέχνημα. (Press TV) 
* Σε δημοψήφισμα για ένα νέο Σύνταγμα ψηφίζουν οι πολίτες στην Κένυα. (Aljazeera)
**Σύμφωνα με τα πρώτα αποτελέσματα, το 66% των Κενυατών ενέκρινε το νέο Σύνταγμα. (Ελευθεροτυπία)
*Καταψηφίζεται η πρόταση μομφής κατά του Ιταλού υφυπουργού Τζάκομο Καλιέντο, η οποία είχε χαρακτήρα πρότασης μομφής εναντίον της κυβέρνησης του Σίλβιο Μπερλουσκόνι.(Το Βήμα)
*Διεξάγονται γενικές εκλογές στα Νησιά του Σολομώντα. Ο πρωθυπουργός Ντέρεκ Σικούα διατηρεί την έδρα του. (Ανακοινωθέν της Κοινοπολιτείας των Εθνών)

## 5 Αυγούστου
* Η Νότια Κορέα αρχίζει στρατιωτικές ασκήσεις στη Θάλασσα της Κίνας. (Times of India)
** Πρόκειται για τη μεγαλύτερη άσκηση αντιμετώπισης υποβρύχιας απειλής στην ιστορία της ασιατικής χώρας. (Έθνος)
* Συνεχίζονται για τρίτη ημέρα τα βίαια επεισόδια στο Καράτσι του Πακιστάν, με τους νεκρούς να φθάνουν τους 80.(BBC News)
* Σε ανατροπή πλοιαρίου στη Λίμνη Βικτώρια, στην πλευρά της Τανζανίας, χάνουν τη ζωή τους 18 παιδιά. (News Limited) 
* Συλλαμβάνεται από τις αρχές ασφάλειας ο ηγέτης της αντιπολίτευσης στην Κιργιζία, Ουρμάτ Μπαρικταμπάσοφ, μαζί με περίπου 20 οπαδούς του, οι οποίοι κατηγορούνται ότι σχεδίαζαν τη δολοφονία μελών της κυβέρνησης. (Καθημερινή)
* Οι ηγέτες του Φόρουμ των Χωρών του Νότιου Ειρηνικού σε σύνοδο στην Πορτ Βίλα του Βανουάτου αποφασίζουν την ανανέωση της αναστολής μέλους για τα Φίτζι. (Canadian Press μέσω Google)

## 6 Αυγούστου
*Τα Ηνωμένα Αραβικά Εμιράτα ανακοινώνουν ότι το επεισόδιο κατά το οποίο ένα ιαπωνικό δεξαμενόπλοιο καταστράφηκε στα Στενά του Ορμούζ κοντά στο Ομάν την περασμένη εβδομάδα ήταν τρομοκρατική επίθεση. (Emirates News Agency)
*Εορτάζεται στη Χιροσίμα η 65η επέτειος από τη ρίψη της ατομικής βόμβας και για πρώτη φορά οι ΗΠΑ συμμετέχουν διά αντιπροσώπου τους στους εορτασμούς. (''China Post'')
*Το NATO παραδέχεται την ευθύνη για τους θανάτους τουλάχιστον 32 Αφγανών πολιτών στην Επαρχία Νανγκαρχάρ έπειτα από αεροπορική επίθεση στις 5 Αυγούστου. (''New York Times'') (''The Sydney Morning Herald'')
* Από έκρηξη στο Διεθνές Αεροδρόμιο της Ζαμποάγκα στις νότιες Φιλιππίνες σκοτώνονται 2 άνθρωποι και άλλοι 24 τραυματίζονται. (''Philippine Inquirer'')
*Απαγορεύονται με απόφαση του πρωθυπουργού της Ρωσίας Βλαντίμιρ Πούτιν οι εξαγωγές αλεύρου και σίτου για το διάστημα από 15 Αυγούστου ως και 31 Δεκεμβρίου εξαιτίας της χειρότερης ξηρασίας στη ρωσική ιστορία. (Reuters)
*Ορκίζεται νέος πρόεδρος της Ουγγαρίας ο Παλ Σμιτ, διαδεχόμενος τον Λάσλο Σόλιομ. (Politics.hu)
* Στην Πολωνία αναλαμβάνει επίσημα καθήκοντα ο Πρόεδρος της Πολωνίας, Μπρόνισλαβ Κομορόφσκι στη θέση του αποβιώσαντα σε αεροπορικό δυστύχημα τον Απρίλιο, Λεχ Καζίνσκι. (BBC)

## 7 Αυγούστου
*Από έκρηξη στη Βασόρα του Ιράκ, η οποία πιθανότατα προήλθε από γεννήτρια ηλεκτρικού ρεύματος, σκοτώνονται 14 άνθρωποι και 35 ακόμη τραυματίζονται. (France 24)
*Ακραία καιρικά φαινόμενα:
**Το Πακιστάν κηρύσσει κόκκινο συναγερμό και ζητά διεθνή βοήθεια, καθώς οι χειρότερες πλημμύρες στην ιστορία της χώρας με τουλάχιστον 1.600 νεκρούς και χιλιάδες αστέγους επεκτείνονται στο Νότο. (Al Jazeera)
**Τρία άτομα χάνουν τη ζωή τους ως αποτέλεσμα των βροχοπτώσεων και πλημμυρών στη Σαξονία. (Deutsche Welle)
**Από πλημμύρες που πλήττουν την Τσεχία και την Πολωνία χάνουν τη ζωή τους επίσης 3 άτομα. (Καθημερινή)
**Στην Κίνα, τουλάχιστον 127 άνθρωποι σκοτώνονται και 1.300 αγνοούνται έπειτα από κατολισθήσεις που προκαλούνται ύστερα από βροχοπτώσεις στην επαρχία Γκανσού. (Bloomberg μέσω Business Week)
*Ανακοινώνεται ότι ο πρόεδρος της Παραγουάης, Φερνάντο Λούγο, πάσχει από καρκίνο. (Buenos Aires Herald)
*Ο πρώην ηγέτης της Κούβας, Φιντέλ Κάστρο, παρακολουθεί την πρώτη συνεδρίαση του κοινοβουλίου, έπειτα από απουσία 4 ετών. (Ελευθεροτυπία)
* Ορκίζεται πρόεδρος της Κολομβίας ο Χουάν Μανουέλ Σάντος. (CNN)

## 8 Αυγούστου
*Ο Πρόεδρος της Ρωσίας Ντμίτρι Μεντβέντεφ πραγματοποιεί επίσκεψη στην Αμπχαζία, για πρώτη φορά από τότε που η τελευταία κήρυξε την ανεξαρτησία της από τη Γεωργία δύο χρόνια πριν. (Ria Novosti)
*Η Έλενα Κέιγκαν ορκίζεται πρόεδρος του Ανωτάτου Δικαστηρίου των ΗΠΑ και γίνεται η 4η γυναίκα στο αξίωμα αυτό στην ιστορία της χώρας. (The New York Times)
*Ο πρόεδρος Λι Μιουνγκ-μπακ της Νότιας Κορέας αντικαθιστά τον πρωθυπουργό Τσουνγκ Ουν-τσαν με τον Κιμ Τάε-χο, καθώς επίσης και 7 υπουργούς. (Το Βήμα)

## 9 Αυγούστου
*Ο Πρωθυπουργός του Ισραήλ Μπενιαμίν Νετανιάχου καταθέτει στην επιτροπή για τη διερεύνηση της Επίθεση κατά νηοπομπής στα ανοικτά της Γάζας, που συνέβη το Μάιο και είχε αποτέλεσμα το θάνατο 9 ανθρώπων. (Καθημερινή)
*Τουλάχιστον 10 άνθρωποι σκοτώνονται και δεκάδες αγνοούνται από βύθιση πλοίου στα ανοικτά των ακτών της Ινδονησίας. (The Age)
*Με απόφαση της κυβέρνησης του Μπανγκλαντές, απαγορεύονται οι σωματικές ποινές σε όλα τα εκπαιδευτικά ιδρύματα. (BBC News)
* Στις κάλπες για τις προεδρικές εκλογές προσέρχονται οι ψηφοφόροι στη Ρουάντα. (Voice of America)

## 10 Αυγούστου
*Από συντριβή μικρού αεροσκάφους de Havilland Canada DHC-3 Otter στην Αλάσκα σκοτώνονται 5 άτομα και άλλα 4 διασώζονται. (Sigma Live)
* Η νέα κυβέρνηση της Τσεχίας με πρωθυπουργό τον Πετρ Νέτσας αποσπά ψήφο εμπιστοσύνης στην Κάτω Βουλή με 118 ψήφους υπέρ και 82 κατά. To Βήμα
*Ο Πρωθυπουργός της Ιαπωνίας Ναότο Καν σε συνέντευξή του ζητά συγνώμη από τη Νότια Κορέα για τα 35 χρόνια κατοχής της κορεατικής χερσονήσου από τη χώρα του (1910-1945). (Έθνος)
*Ο Παγκόσμιος Οργανισμός Υγείας ανακοινώνει ότι η πανδημία της γρίπης των χοίρων του 2009, έχει επίσημα λήξει και σύμφωνα με τους υπολογισμούς έχει στοιχίσει τη ζωή 18.500 ατόμων παγκοσμίως. (CBC)
*Αρχαιολόγοι ισχυρίζονται ότι ανακάλυψαν το αρχαιότερο σπίτι στη Βρετανία στο Σκάρμπορο του Βόρειου Γιόρκσαϊρ. (BBC News)

## 11 Αυγούστου
*Συλλαμβάνεται ο πρώην πρωθυπουργός της Κιργιζίας, Ιγκόρ Τσουντίνοφ, με την κατηγορία της κατάχρησης εξουσίας στη διάρκεια της θητείας του το 2007-09. (Xinhua)
*Στη Ρουάντα πρόεδρος επανεκλέγεται ο Πολ Καγκάμε, με ποσοστό 93%, σύμφωνα με τα αποτελέσματα των προχθεσινών εκλογών. (Καθημερινή)
*Η Κολομβία και η Βενεζουέλα αποκαθιστούν τις διπλωματικές τους σχέσεις, σε συνάντηση των ηγετών Χουάν Μανουέλ Σάντος και Ούγο Τσάβες υπό την αιγίδα του γενικού γραμματέα της UNASUR, Νέστορ Κίρχνερ. (Buenos Aires Herald)
*Οι Σεϋχέλλες γίνονται η 112η χώρα που επικυρώνει το Διάταγμα της Ρώμης για την ίδρυση Διεθνούς Ποινικού Δικαστηρίου. (Ηνωμένα Έθνη)

## 12 Αυγούστου
* Κατά 1,5% συρρικνώθηκε επιπλέον η Οικονομία της Ελλάδας κατά το δεύτερο τέταρτο του έτους, σύμφωνα με την ΕΣΥΕ. (BBC)
*Από βουτιά φορτηγού στη Λίμνη Τανγκανίκα στο Νότιο Κίβου στη Λαϊκή Δημοκρατία του Κονγκό χάνουν τη ζωή τους τουλάχιστον 58 άνθρωποι. (Press TV) 
*Από δασικές πυρκαγιές στην Πορτογαλία χάνουν τη ζωή τους 2 πυροσβέστες. (Το Βήμα)

## 13 Αυγούστου
*Τουλάχιστον 19 άνθρωποι σκοτώνονται από κατάρρευση κτηρίου στην Αμπούτζα της Νιγηρίας. (BBC)
*Νέο ρεκόρ Γκίνες πετυχαίνουν 10.276 Κινέζοι, κυρίως μαθητές λυκείου, στην πόλη Ορντός της Εσωτερικής Μογγολίας, σχηματίζοντας τη μεγαλύτερη αλυσίδα ανθρώπινου ντόμινο. (Τα Νέα)
*Ο πρωθυπουργός των Νήσων Κουκ, Τζιμ Μαρουράι, προκηρύσσει γενικές εκλογές για τις 17 Νοεμβρίου. (Radio New Zealand International)
* Η χιλιανή αεροπορική εταιρεία LAN και η βραζιλιανή TAM ανακοινώνουν τη συγχώνευσή τους. Θα δημιουργηθεί έτσι ο μεγαλύτερος αερομεταφορέας στη Λατινική Αμερική με την επωνυμία LATAM Airlines Group. (Το Βήμα)

## 14 Αυγούστου
*Ο πρόεδρος της Παγκόσμιας Τράπεζας Ρόμπερτ Ζέλικ, εκτιμά ότι οι πρόσφατες πλημμύρες στο Πακιστάν έχουν προκαλέσει ζημίες στην αγροτική παραγωγή ύψους 1 δισ. δολαρίων ΗΠΑ. (''Los Angeles Times'')
*Σε ανακοίνωση των Ηνωμένων Εθνών αναφέρεται ότι ο Νίγηρας αντιμετωπίζει τη χειρότερη επισιτιστική κρίση στην ιστορία του. (BBC)
* Η Κίνα κηρύσσει μονοήμερο εθνικό πένθος για τα θύματα των κατολισθήσεων και πλημμυρών στην επαρχία Γκανζού. Σε 1.239 ανήλθε ο αριθμός των νεκρών. (Al Jazeera)

## 15 Αυγούστου
*Με τη συμμετοχή χιλιάδων πιστών, ο Οικουμενικός Πατριάρχης Βαρθολομαίος τελεί την πρώτη μετά το 1922 Θεία Λειτουργία στην Ιερά Μονή Παναγίας Σουμελά στην Τραπεζούντα. (Έθνος)
*Συλλαμβάνονται στο Μπαχρέιν 4 Σιίτες Μουσουλμάνοι ακτιβιστές. (BBC)
*Τα δύο σημαντικά κόμματα της αντιπολίτευσης, οι Ανεξάρτητοι Δημοκράτες και ο Δημοκρατικός Συνασπισμός στη Νότια Αφρική συμφωνούν στη συγχώνευσή τους. (Bloomberg)
*Στη Βραζιλία ένας έφηβος σκοτώνεται από σφαίρα κατά την παρέλαση ομοφυλοφιλικής περηφάνιας στο Μινάς Ζεράις σε συμπλοκή ανάμεσα σε αντίπαλες συμμορίες και 17 άτομα συλλαμβάνονται. (AP μέσω MSNBC)

## 16 Αυγούστου
*Στην Πόλη του Μεξικού το Ανώτατο Δικαστήριο εγκρίνει τις υιοθεσίες από ομοφυλόφιλα ζευγάρια. (Lawnet)
*Πραγματοποιείται στην Αυστραλία (στο Σίδνεϊ) η πρώτη ολική μεταμόσχευση καρδιάς στο Νότιο Ημισφαίριο. (Radio New Zealand)
*Από συντριβή επιβατικού αεροσκάφους Μπόινγκ 737-300 της τοπικής εταιρείας Aires με 131 άτομα που χτυπήθηκε από κεραυνό την ώρα που προσγειωνόταν στο νησί Σαν Αντρές της Κολομβίας πεθαίνει μία γυναίκα από συγκοπή και 114 άτομα τραυματίζονται. (Travel Daily News) 
*Συλλαμβάνεται στη Ρωσία ο Ρουμάνος διπλωμάτης Γκαμπριέλ Γκρέκου κατηγορούμενος για κατασκοπεία. (Xinhua)
*Σε δυστύχημα με φορτηγό που ήταν φορτωμένο με ζάχαρη σκοτώνονται 40 άνθρωποι στο Λάγος της Νιγηρίας. (IOL)
*Στη Νήσο του Πάσχα οι ηγέτες της κοινότητας απειλούν να αποσπαστούν από τη Χιλή και εξαναγκάζουν σε παραίτηση τον κυβερνήτη Πέδρο Έντμουντς Παόα. Σύμφωνα με πληροφορίες, καταλαμβάνονται πολλά κυβερνητικά κτήρια από τους υποστηρικτές της ανεξαρτησίας του νησιού. Η Χιλή αποστέλλει 45 άνδρες των ειδικών δυνάμεων στο νησί. (Times-Herald Record) 

## 17 Αυγούστου
*Από δύο ξεχωριστές εκρήξεις στο Πιατιγκόρσκ και στη Νότια Οσετία σκοτώνεται 1 άτομο και 20 ακόμα τραυματίζονται. (Voice of Russia)
*Σε βομβιστική επίθεση αυτοκτονίας σκοτώνονται τουλάχιστον 61 και τραυματίζονται 100 άνθρωποι σε κέντρο νεοσυλλέκτων του ιρακινού στρατού στη Βαγδάτη. (Voice of America)
*Τα Φίτζι ορίζουν επίσημα τη λέξη "Fijian" (Φιτζιανός) ως όρο για την εθνικότητα όλων των ανθρώπων που ζουν στα νησιά, συμπεριλαμβανομένων και των Ινδο-Φιτζιανών. (Fijivillage)

## 18 Αυγούστου
*Οι ΗΠΑ τερματίζουν τις μαχητικές επιχειρήσεις στο Ιράκ. Al Jazeera
*Τουλάχιστον 17 παιδιά σκοτώνονται από κατάρρευση του σχολείου τους ως αποτέλεσμα καταρρακτώδους βροχής. (Times of India)
*Από βουτιά λεωφορείου σε χαράδρα βάθους 100 μ. στην Μπενγκουέτ στις Φιλιππίνες σκοτώνονται 39 άνθρωποι. (CΝΝ)

## 19 Αυγούστου
*Σε βομβιστική επίθεση στην επαρχία Ζινγιάνγκ στη Δυτική Κίνα χάνουν τη ζωή τους 7 και τραυματίζονται άλλα 14 άτομα. (Al Jazeera)
*Ανακοινώνεται ότι έπειτα από τις πρόσφατες αποσύρσεις του στρατού των ΗΠΑ από το Ιράκ παραμένουν στο έδαφος της χώρας 56.000 Αμερικανοί στρατιώτες. (CNN)
*Σε ανακοίνωση των Ηνωμένων Εθνών αναφέρεται ότι ως αποτέλεσμα από τις πρόσφατες πλημμύρες στο Πακιστάν, 4,5 εκατ. άνθρωποι έχουν μείνει άστεγοι. (Reuters)
*Η Γαλλία αρχίζει την απέλαση Ρομά, των οποίων η καταγωγή είναι κυρίως από τη Ρουμανία και τη Βουλγαρία. (BBC)
*Το Μετάλλιο Επιστημών (Fields Medal) απονέμεται στους Έλον Λίντενστραους, Νγκο Μπάο Τσάου, Στανισλάβ Σμιρνόφ και Σεντρίκ Βιγιανί στο Διεθνές Μαθηματικό Συνέδριο του Χαϊντεραμπάντ, στην Ινδία. (Science Now)

## 20 Αυγούστου
*Ισραηλινοί και Παλαιστίνιοι συμφωνούν στην επανέναρξη συνομιλιών στις 2 Σεπτεμβρίου. (Al Jazeera)
*Παντρεύονται στη φυλακή οι ηγέτες της αντάρτικης οργάνωσης του Περού, Φωτεινό Μονοπάτι, Αμπιμάελ Γκουσμάν και Έλενα Ιπαραγκίρε. (Reuters μέσω The Independent) 
*Απορρίπτεται από την προσωρινή εκλογική επιτροπή στην Αϊτή η υποψηφιότητα του αστέρα της χιπ χοπ Γουάικλιφ Τζιν. (Απογευματινή)
*Εγκαινιάζεται στο Μαρμπλ Μπαρ της Δυτικής Αυστραλίας ο πρώτος στον κόσμο σταθμός ενέργειας που χρησιμοποιεί το ντίζελ και τον ήλιο. (Herald Sun)
*Ο Νορβηγός κωμικός Χανς Μόρτεν Χάνσεν καταρρίπτει το παγκόσμιο ρεκόρ για το συνεχές παίξιμο ενός καλλιτέχνη στη σκηνή σε μαραθώνιο διάρκειας 38 ωρών και 14 λεπτών. (VG)

## 21 Αυγούστου
*Στις γενικές εκλογές που διενεργούνται στην Αυστραλία και είναι οι πλέον αμφίρροπες εδώ και 70 χρόνια, κανένα από τα δύο μεγάλα κόμματα δεν εξασφαλίζει αυτοδυναμία 76 εδρών στη Βουλή. Ο συνασπισμός της αντιπολίτευσης συγκεντρώνει 73 έδρες, έναντι 72 για το κυβερνών Εργατικό Κόμμα, ενώ μία έδρα καταλαμβάνουν οι Πράσινοι και τρεις οι ανεξάρτητοι. (Τα Νέα)
*Η Ιταλία υποστηρίζει τις απελάσεις των Ρομά από τη Γαλλία που εφαρμόζει η τελευταία. (Al Jazeera)
*Στρατιώτης από τη Βενεζουέλα ανοίγει πυρ σε στρατιωτική βάση στο Καράκας σκοτώνοντας 2 αξιωματικούς και τραυματίζοντας άλλους 6. (ΒΒC)
*Η Ολλανδή ιστιοπλόος Λόρα Ντέκερ γίνεται σε ηλικία 14 ετών το νεότερο σε ηλικία πρόσωπο που ξεκινά μόνη της για τον περίπλου της γης από το Πορτιμάο της Πορτογαλίας. (ΑP μέσω KGW)

## 22 Αυγούστου
* Εντοπίζονται ζωντανοί σε ορυχείο στη Χιλή 33 ανθρακωρύχοι που παγιδεύτηκαν κάτω από το έδαφος για 17 ημέρες. (Ελευθεροτυπία)
* Ο Πρόεδρος του Ιράν Μαχμούντ Αχμαντινετζάντ παρουσιάζει το πρώτο βομβαρδιστικό μη επανδρωμένο αεροπλάνο στη χώρα, που φέρει το όνομα Καράρ και μπορεί να μεταφέρει πολλούς τύπους βομβών. (Καθημερινή)
* Πραγματοποιείται στη Νέα Υόρκη διαδήλωση διαμαρτυρίας εναντίον της κατασκευής ισλαμικού κέντρου κοντά στο σημείο όπου βρισκόταν το Παγκόσμιο Κέντρο Εμπορίου. (in.gr)

## 23 Αυγούστου
*Σε επίθεση αυτοκτονίας που λαμβάνει χώρα σε τέμενος στο Νότιο Ουαζιριστάν του Πακιστάν σκοτώνονται 17 άνθρωποι, μεταξύ των οποίων και ο βουλευτής Μαουλάνα Νουρ Μοχάμεντ Γουαζίρ. (Το Βήμα)
*Σκοτώνεται από τα πυρά των ειδικών δυνάμεων στις Φιλιππίνες ο αποταχθείς αξιωματικός της αστυνομίας, ο οποίος είχε καταλάβει λεωφορείο με τουρίστες από το Χονγκ Κονγκ τους οποίους κρατούσε ομήρους, με αίτημα την επαναφορά του στο σώμα. Τουλάχιστον 7 όμηροι από τους συνολικά 25 σκοτώθηκαν και 2 ακόμα τραυματίστηκαν σοβαρά, έπειτα από την επέμβαση των ειδικών δυνάμεων στη Μανίλα. (The Philippine Inquirer)
*Η Καμπότζη και η Ταϊλάνδη αποκαθιστούν τις διπλωματικές τους σχέσεις, μετά την παραίτηση του Τακσίν Σιναγουάτρα από τη θέση του οικονομικού συμβούλου της κυβέρνησης. (Thai News Agency)
*Μις Υφήλιος για το 2010 στέφεται η 22χρονη Χιμένα Ναβαρέτ από το Μεξικό, στα καλλιστεία στο Λας Βέγκας. (Απογευματινή)

## 24 Αυγούστου
*
*Ένοπλοι που φορούσαν στολές του κυβερνητικού στρατού πραγματοποιούν επιδρομή σε ξενοδοχείο στο οποίο συχνάζουν κυβερνητικοί αξιωματούχοι στην πρωτεύουσα της Σομαλίας Μογκαντίσου, σκοτώνοντας τουλάχιστον 31 ανθρώπους, ανάμεσα στους οποίους και πολλοί βουλευτές. Οι δράστες είναι μέλη της Αλ Σαμπάαμπ που συνδέεται με την Αλ Κάιντα. (Καθημερινή)
*Στη Χιλή σωστικά συνεργεία ξεκινούν την επιχείρηση για την απεγκλώβιση των 33 επιζώντων από την κατάρρευση του ορυχείου στα βόρεια του Κοπιαπό (όταν υποχώρησε η στέγη του στις 5 Αυγούστου). Η επιχείρηση εκτιμάται ότι θα ολοκληρωθεί σε 4 μήνες. (ABC News America)
*Από τη συντριβή μικρού αεροσκάφους τύπου Dornier 228, το οποίο ανήκε στην εταιρία Agni Air, σκοτώνονται 14 άνθρωποι. Το δυστύχημα έλαβε χώρα στην περιοχή Μακουανπούρ κατά την επιστροφή του αεροπλάνου στο Κατμαντού μετά την αποτυχία του να προσγειωθεί στο αεροδρόμιο της Λούκλα εξαιτίας της κακοκαιρίας.(Ελευθεροτυπία)

## 25 Αυγούστου
*Ο πρόεδρος του Ανατολικού Τιμόρ Ζοζέ Ράμος Όρτα αμνηστεύει 23 αντάρτες που ενεπλάκησαν στην απόπειρα δολοφονίας του το 2008.Sydney Morning Herald)
*Τουλάχιστον 56 άτομα σκοτώνονται σε σωρεία βομβιστικών επιθέσεων στο Ιράκ, με στόχο τις δυνάμεις ασφαλείας. (New York Times)
*Αποτυγχάνει η βομβιστική επίθεση αυτοκτονίας σε στρατιωτική βάση στη Νέμα της Μαυριτανίας. Ο επίδοξος αυτόχειρας και βομβιστής σκοτώθηκε από τα πυρά της αστυνομίας προτού πυροδοτήσει τα εκρηκτικά που είχε σε όχημα. (Καθημερινή)
*Σε σύγκρουση σχολικού λεωφορείου με τρένο στο Κέιπ Τάουν σκοτώνονται τουλάχιστον 9 μαθητές και 5 ακόμη τραυματίζονται.(AP μέσω ''The Globe and Mail'')
* Τουλάχιστον 20 άνθρωποι σκοτώνονται από την πτώση αεροσκάφους της Filair κοντά στην Μπαντούντου της Λαϊκής Δημοκρατίας του Κονγκό. (BBC)
*Ο πρώην Πρόεδρος των ΗΠΑ Τζίμι Κάρτερ φτάνει για επίσκεψη στη Βόρεια Κορέα, με σκοπό να διαπραγματευτεί την απελευθέρωση του Αμερικανού πολίτη Άλτζαλον Γκόμες.
(CNN)
*Δημοσιοποιείται από τα Wikileaks μια ανάλυση της CIA όπου αναφέρεται ο ισχυρισμός πως οι ΗΠΑ θα μπορούσαν να λογιστούν ως "χώρα που εξάγει την τρομοκρατία". (''Washington Post'')
*Ανακαλύπτονται από την Ακτοφυλακή του Μεξικό 72 πτώματα σε απομακρυσμένο ράντσι του Σαν Φερνάντο, Ταμαουλίπας, στα σύνορα με τις ΗΠΑ. Τα θύματα ήταν οικονομικοί μετανάστες από την Κεντρική και τη Νότια Αμερική, τα οποία πιστεύεται ότι δολοφονήθηκαν από καρτέλ των ναρκωτικών του Μεξικό.(Reuters)
*Εκλέγεται νέος πρωθυπουργός στα Νησιά του Σολομώντα ο Ντάνι Φίλιπ, έπειτα από τη διενέργεια των γενικών εκλογών στις 4 Αυγούστου. Ο Φίλιπ αναδείχθηκε νικητής με οριακή πλειοψηφία έναντι του αντιπάλου του, Αμπάνα, με ψήφους 26-23. (''Solomon Times'')
*Ανακαλύπτεται στον αστέρα HD 10180 ένα ηλιακό σύστημα που συμπεριλαμβάνει έναν πιθανό πλανήτη 1,4 φορές μεγαλύτερο από τη Γη. (''Christian Science Monitor'')

## 26 Αυγούστου
*Ο ηγέτης της Βόρειας Κορέας, Κιμ Γιονγκ Ιλ επισκέπτεται την Κίνα για δεύτερη φορά μέσα σε έναν χρόνο. (Καθημερινή) (Al Jazeera)
*Από σύγκρουση στον αέρα δύο πολεμικών αεροσκαφών F-16 στα νότια της Κρήτης (νοτιοανατολικά της νήσου Χρυσής) σκοτώνεται ένας πιλότος και άλλοι δύο τραυματίζονται. Ο ένας εκ των δύο αφήνει την τελευταία του πνοή 3 ημέρες μετά στο Πανεπιστημιακό νοσοκομείο Ηρακλείου.(Sigma Live)
*Έπειτα από τον αδόκητο θάνατο του νεοεκλεγέντος βουλευτή Στιβ Λάορε στα Νησιά του Σολομώντα, ο νέος πρωθυπουργός Ντάνι Φίλιπ έχει κοινοβουλευτική πλειοψηφία μόλις μιας ψήφου. (Radio New Zealand International)
* Η τραγουδίστρια Νάντια Μπενάισα άλλοτε μέλος των No Angels καταδικάζεται σε φυλάκιση 2 ετών με αναστολή, καθώς στην απολογία της παραδέχθηκε ότι είχε σεξουαλικές επαφές χωρίς προφύλαξη παρότι γνώριζε ότι είναι φορέας του AIDS. (Deutsche Welle)

## 27 Αυγούστου
*Τουλάχιστον 43 άνθρωποι σκοτώνονται κατά τις συγκρούσεις στο Μογκαντίσου, με την Αλ Σαμπάαμπ να στέλνει ενισχύσεις με στόχο την κατάληψη της σομαλικής πρωτεύουσας. (Press TV) 
*Ο πρόεδρος της Κένυας Μουάι Κιμπάκι θέτει σε ισχύ το νέο Σύνταγμα, το οποίο εγκρίθηκε πρόσφατα σε δημοψήφισμα. (CNN)
*Ο πρώην Πρόεδρος των ΗΠΑ Τζίμι Κάρτερ επισκεπτόμενος τη Βόρεια Κορέα εξασφαλίζει την απελευθέρωση του Αμερικανού πολίτη Άλτζαλον Γκόμες. (Yonhap)

## 28 Αυγούστου
* Ο πρώην πρόεδρος της Μαδαγασκάρης Μαρκ Ραβαλομανάνα καταδικάζεται ερήμην σε ισόβια καταναγκαστικά έργα για φόνο και συνέργεια σε φόνο, αναφορικά με το θάνατο δεκάδων διαδηλωτών το 2009 από τα πυρά των ανδρών της προεδρικής φρουράς. (Καθημερινή)
*Εκρήγνυται το ηφαίστειο Σιναμπούνγκ στη Σουμάτρα. (The Jakarta Post) 
*Η Κούβα αίρει τους περιορισμούς στην περιουσία. Η μακροχρόνια εκμίσθωση δημόσιων εκτάσεων μπορεί πλέον να φτάνει και τα 99 χρόνια. (Ελευθεροτυπία)

## 29 Αυγούστου
*Για πρώτη φορά στην ιστορία της Αυστραλίας εκλέγεται ένας αυτόχθων βουλευτής, ο Κεν Γουάιατ, με οριακή διαφορά. (The Independent) 
*Από πτώση λεωφορείου σε γκρεμό στην επαρχία Κοτοπάξι του Ισημερινού σκοτώνονται 42 άνθρωποι και άλλοι 11 τραυματίζονται. (Πρώτο Θέμα)
*Τουλάχιστον 19 αντάρτες σκοτώνονται στη διάρκεια ανταλλαγής πυροβολισμών στην Τσετσενία στο χωριό Τσεντορόι, από όπου κατάγεται ο πρόεδρος Ραμζάν Καντίροφ.(Τα Νέα)
*Από πτώση βράχων εξαιτίας των σφοδρών βροχοπτώσεων στην Ονδούρα σκοτώνονται 5 και τραυματίζονται 10 άνθρωποι στην Τεγουσιγάλπα. (Καθημερινή)
*Η τηλεοπτική σειρά Mad Men κερδίζει τα περισσότερα βραβεία στην απονομή των ΕΜΜΥ για το 2010, ανάμεσα στα οποία και το βραβείο της καλύτερης δραματικής σειράς για τρίτη συνεχή χρονιά. (Ελευθεροτυπία)

## 30 Αυγούστου
*Συνεχίζεται η έκρηξη του ηφαιστείου στο όρος Σιναμπούνγκ της Ινδονησίας, με 21.000 ανθρώπους να απομακρύνονται από τις κοντινές περιοχές στη βόρεια Σουμάτρα και δύο νεκρούς. (AP μέσω Fox News)
*Από πυρκαγιά σε οίκο ευγηρίας στην περιοχή Τβερ της Ρωσίας, χάνουν τη ζωή τους 9 άτομα και άλλα 480 διασώζονται. (CNN)
*Από πυρά τοξικομανούς εφήβου στην Ντεβίνσκα Νόβα Βες της Μπρατισλάβα στη Σλοβακία σκοτώνονται 8 και τραυματίζονται 14 άνθρωποι. Ο δράστης, ο οποίος αυτοκτόνησε έπειτα από την πράξη του, βρισκόταν σε κατάσταση αμόκ. (BBC)
*Σε ανταλλαγή πυροβολισμών κοντά στη Χεβρώνα σκοτώνονται 4 Ισραηλινοί. Η οργάνωση Χαμάς αναλαμβάνει την ευθύνη. (Haaretz)
*Σε επίθεση Ρώσων σκίνχεντ στη διάρκεια μουσικής συναυλίας ροκ στην πόλη Μίας, τραυματίζονται τουλάχιστον 10 άτομα, ενώ σκοτώνεται μια 14χρονη. (Ria Novosti)

## 31 Αυγούστου
*Από εκρήξεις και επιθέσεις με όλμους στο Μογκαντίσου βρίσκουν το θάνατο τουλάχιστον 14 άνθρωποι. (Al Jazeera)
*Από συντριβή αεροσκάφους τύπου Τσέσνα στο νησί Μισίμα στην Παπούα Νέα Γουινέα σκοτώνονται 4 άνθρωποι. (ABC On Line)
*Την ευθύνη για τους διωγμούς ομοφυλοφίλων στην Κούβα αναλαμβάνει σε συνέντευξή του ο ηγέτης της χώρας, Φιντέλ Κάστρο. (Telegraph)

Γεγονοτα 08